1.34 लाख बच्चे पिएंगे पोलियो की खुराक
पोलियाेउन्मूलन अभियान की सफलता के लिए बुधवार को सिविल सर्जन की अध्यक्षता में जिला टास्क फाेर्स की बैठक आयोजित की गई। बैठक में उपस्थित चिकित्सा पदाधिकारी एवं स्वास्थ्य कर्मियों को संबोधित करते हुए सीएस एमपी गोपालिका ने कहा कि संयुक्त प्रयास से शत प्रतिशत लक्ष्य प्राप्त करना है। कोई भी बच्चा पोलियाे खुराक से वंचित नहीं हो यह सुनिश्चित करना है। सहिया को स्वास्थ्य विभाग का महत्वपूर्ण अंग करार देते हुए सीएस ने कहा कि सभी सहिया क्षेत्र में लोगों को जागरूक करने का कार्य करें। प्रखंड स्तर पर निर्धारित लक्ष्य को पूर्ण करना है।
कहा कि सभी प्रभारी चिकित्सा पदाधिकारी अपने स्तर से अभियान की सफलता की तैयारी प्रारंभ कर दे। अभियान की सफलता के लिए इस अवसर पर योजना भी तैयार किया गया। जिसमें कहा गया कि लोगों को जागरूक करने के लिए रैली निकाली जाएगी।
बताया गया कि 17 जनवरी से तीन दिवसीय अभियान चलाया जाएगा जो 19 जनवरी तक चलेगा। जबकि 21 फरवरी से 23 फरवरी तक दूसरे चरण का अभियान चलाया जाएगा।
166 पर्यवेक्षक किए गए तैनात
बतायागया कि पहले दिन बूथ पर अधिकाधिक बच्चों को पोलियो की दवा पिलाना सुनिश्चित करना है। जबकि बाद के दो दिन अभियान से जुड़े कर्मी घर घर जाकर बच्चों को पोलियो की खुराक देंगे। बताया गया कि कुल 1 लाख 33 हजार 651 बच्चों को पोलियो की खुराक देने का लक्ष्य निर्धारित किया गया है। अभियान की सफलता के लिए कुल 784 बूथ बनाए गए हैं। जामताड़ा प्रखंड में 48 हजार 112, नारायणपुर प्रखंड में 43 हजार 949, नाला प्रखंड में 23 हजार 806, कुंडहित प्रखंड में 17 हजार 784 बच्चों को पोलियो की खुराक पिलाने का लक्ष्य निर्धारित किया गया है। आयोजित बैठक में एसीएमओ डॉ वीके साहा, जिला आरसीएच पदाधिकारी डॉ एके घोष, डॉ डीके अखौरी, डीपीएम दीपक गुप्ता आदि मौजूद थे।
बैठक में सिविल सर्जन एवं अन्य
hin_Deva hin_Deva hin_Deva hin_Deva hin_Deva hin_Deva hin_Deva